Source: https://fi.m.wikipedia.org/wiki/Kansainv%C3%A4linen_tuomioistuin
Timestamp: 2019-10-16 04:37:57+00:00
Document Index: 1621251

Matched Legal Cases: ['tuomioistuin ', 'tuomioistuin ', 'Tuomioistuin ', 'Tuomioistuin ', 'tuomioistuin\n', 'tuomioistuin ']

Kansainvälinen tuomioistuin – Wikipedia
Yhdistyneiden kansakuntien oikeudellinen elin
Kansainvälinen tuomioistuin on Yhdistyneiden kansakuntien tärkein oikeudellinen elin. Se sijaitsee Alankomaissa, Haagin kaupungin Rauhan palatsissa. Tuomioistuin perustettiin vuonna 1945 YK:n peruskirjalla, ja se aloitti toimintansa vuonna 1946. Tuomioistuin menettelee kansainvälisen tuomioistuimen perussäännön mukaisesti, joka on merkittävä osa peruskirjaa. Se käsittelee vain valtioiden välisiä kiistoja, ei kansojen tai yksittäisten ihmisten välisiä kiistoja.[1]
Tyyppi YK:n toimielin
Toimiala tuomioistuin
Jäsenet 193 jäsenvaltiota
Viralliset kielet ranska, englanti
Presidentti Hisashi Owada ( Japani)
Rauhanpalatsi Haagissa.
Tuomioistuimessa työskentelee yhteensä 15 YK:n yleiskokouksen ja turvallisuusneuvoston yhdeksän vuoden välein valitsemaa tuomaria. Yhdestä maasta voi olla edustettuna vain yksi tuomari kerrallaan. Istuimen viralliset kielet ovat englanti ja ranska.
Kansainvälistä tuomioistuinta ei pidä sekoittaa Kansainväliseen rikostuomioistuimeen, Pysyvään välitystuomioistuimeen[1] Euroopan ihmisoikeustuomioistuimeen[1] tai YK:n tilapäisiin Jugoslavian ja Ruandan sotarikostuomioistuimiin.
↑ a b c Oikeuslaitos - Kansainvälinen oikeus. Euroopan- ja maailmanlaajuisesti toimivia kansainvälisiä tuomioistuimia europa.eu. Viitattu 17.1.2016. (suomeksi)
Kansainvälisen tuomioistuimen viralliset sivut
Kuvia tai muita tiedostoja aiheesta Kansainvälinen tuomioistuin Wikimedia Commonsissa
Noudettu kohteesta ”https://fi.wikipedia.org/w/index.php?title=Kansainvälinen_tuomioistuin&oldid=17335045”